CELEX: 31982D0907
Language: el
Date: 1982-12-13 00:00:00
Title: 82/907/EOK: Απόφαση τής Επιτροπής τής 13ης Δεκεμβρίου 1982 περί εγκρίσεως τροποποιήσεως τού προγράμματος σχετικά μέ τή βιομηχανία παραγωγής τυρών τής Βάδης—Βυρτεμβέργης, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην γερμανική γλώσσα είναι το μόνο αυθεντικό)

Avis juridique important

|

31982D0907

82/907/EOK: Απόφαση τής Επιτροπής τής 13ης Δεκεμβρίου 1982 περί εγκρίσεως τροποποιήσεως τού προγράμματος σχετικά μέ τή βιομηχανία παραγωγής τυρών τής Βάδης—Βυρτεμβέργης, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 381 της 31/12/1982 σ. 0012 - 0012

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Δεκεμβρίου 1982  περί εγκρίσεως τροποποιήσεως του προγράμματος σχετικά με τη βιομηχανία παραγωγής τυρών της Βάδης-Βυρτεμβέργης, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γερμανική γλώσσα είναι το μόνο αυθεντικό)  (82/907/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσης για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η κυβέρνηση της Ομοσπονδιακής Δημοκρατίας της Γερμανίας ανακοίνωσε στις 12 Μαρτίου 1982 μία τροποποίηση του προγράμματος σχετικά με τη βιομηχανία τυρών της Βάδης-Βυρτεμβέργης που είχε εγκριθεί στις 17 Δεκεμβρίου 1980 και παρείχε συμπληρωματικά στοιχεία στις 30 Αυγούστου 1982·  ότι η τροποποίηση αυτή έχει σαν στόχο την αύξηση του όγκου επενδύσεων, την παράταση της διάρκειας κατά ένα έτος καθώς και την εδαφική επέκταση δεν μεταβάλλει ούτε το αντικείμενο ούτε το στόχο του προγράμματος που έχει εγκριθεί· ότι το τροποποιημένο πρόγραμμα αποτελεί, επομένως, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι οι επιφυλάξεις που είχαν διατυπωθεί στην απόφαση της 17ης Δεκεμβρίου 1980 ισχύουν και για το τροποποιημένο πρόγραμμα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται, υπό την επιφύλαξη του άρθρου 1 παράγραφος 2 της αποφάσεως 80/1323/ΕΟΚ της Επιτροπής, η τροποποίηση του προγράμματος σχετικά με τη βιομηχανία παραγωγής τυρών της Βάδης-Βυρτεμβέργης που ανακοινώθηκε από την κυβέρνηση της Ομοσπονδιακής Δγμοκρατίας της Γερμανίας στις 12 Μαρτίου 1982 σύμφωνα με τον κανονισμό (ΕΟΚ) αριθ. 355/77 και συμπληρώθηκε στις 30 Αυγούστου 1982.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 13 Δεκεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.